cyanic-selkie/wikianc huggingface dataset:
Susereiniteit
Voorbeelde
Op 3 Augustus 1881 is die Konvensie van Pretoria onderteken en ontvang die Zuid-Afrikaansche Republiek sy selfregering terug, onderhewig aan Britse susereiniteit. Brittanje sou ondermeer beheer hê oor die Republiek se buitelandse betrekkings en die sluiting van ooreenkomste met vreemde moondhede. Die ZAR verloor sy naam en staan daarna as die Transvaal bekend.
'n Hedendaagse voorbeeld van susereiniteit is die mag wat die staat Israel oor die Palestynse Owerheid uitoefen.
Josephine Headley
Josephine Headley (gebore 1891) is 'n Amerikaanse aktrise. Sy is bekend vir haar rolle in die rolprente The Sawdust Ring (1917), The Desert Man (1917), The Little Brother (1917), en Polly Ann (1917).
Combretum towaense
Combretum towaense is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Rhatha Phongam
Rhatha Phongam (gebore 19 Mei 1983) is 'n Thaise aktrise. Sy is bekend vir haar rolle in die rolprente Only God Forgives (2013), Angels (2013), en Mechanic: Resurrection (2016), en in die televisiereeks Farang (2017).
Atoem
Atoem (ook Atem of Tem) was in die Egiptiese mitologie ’n belangrike god wat met die skepping van die wêreld verbind is.
Naam
Daar word geglo Atoem se naam kom van die woord tem, wat "volledig" of "klaarmaak" beteken. Dit word geïnterpreteer as dat hy die "volledige een" was of die een wat die wêreld klaargemaak, dus klaar geskep, het. As die skepper is hy die onderliggende wese van die wêreld; alles het óf uit sy vlees óf uit sy ka ontstaan.
Rol
Atoem is as beide ’n skepper van die wêreld en die vader van die koning beskou. In die Heliopolis-weergawe van die skepping is Atoem beskou as die eerste god; hy het homself geskep uit die oerwaters, Noe. Hy het volgens die vroeë mites sy kinders, Sjoe en Tefnoet, geskep deur hulle uit te spoeg. Om te verduidelik hoe hy dit gedoen het, word die metafoor van masturbasie gebruik; die hand waarmee hy gemasturbeer het, verteenwoordig sy vroulike sy.
In die Ou Ryk het die Egiptenare geglo Atoem het die afgestorwe koning se siel uit sy piramide opgelig na die hemele. Hy was ook ’n songod wat verbind is met die hoofsongod, Ra. Hy is spesifiek met die aandson verbind, terwyl die god Chepri verbind is met die oggendson en Ra met die son in die algemeen.
Verhouding met ander gode
Atoem was selfgeskep, die eerste wese wat voor die skepping uit die donker, eindelose oerwaters te voorskyn gekom het; ’n produk van die energie en materie in hierdie chaos. Hy het toe sy kinders, die eerste gode, uit eensaamheid geskep: Sjoe, die god van die hemele, en Tefnoet, die godin van vogtigheid. Die broer en suster was nuuskierig oor die oerwaters wat hulle omring het en het dit gaan verken. Hulle het verdwyn en Atoem, wat baie hartseer was, het ’n boodskapper, die Oog van Ra, gestuur om hulle te gaan soek. Die trane wat hy gestort het, was die eerste mense.
Uitbeelding en kultus
Atoem word gewoonlik uitgebeeld as ’n man met óf die koninklike kopdoek óf die dubbele rooi Desjret- en wit Hedjet-kroon van Benede- en Bo-Egipte, wat klem lê op sy verbintenis met koningskap. Soms is hy ’n slang of ander dier.
Sy kultus was gesentreer in die stad Heliopolis.
Louie Anderson
Louie Anderson (24 Maart 1953 - 21 Januarie 2022) was 'n Amerikaanse komediant, akteur, skrywer, en vervaardiger. Hy was bekend vir sy rolle in die rolprent Coming to America (1988) en in die televisiereekse Life with Louie (1995), The Louie Show (1996), en Baskets (2016).
Viktor Frankl
Viktor Emil Frankl (Wene, 26 Maart 1905 – Wene, 2 September 1997) was 'n Oostenrykse neuroloog en psigiater, maar word veral bekend as oorlewende van die Sjoa. Frankl was die grondlegger van die logoterapie, 'n vorm van eksistensiële analise. Sy boek Waarom lewe ek (uitgee in 1975 in Suid-Afrika as vertaling van Ein Psycholog erlebt das Konzentrationslager, wat al in 1946 gepubliseer is) gee sy ervaringe as gevangene in 'n konsentrasiekamp weer en beskryf sy psigoterapeutiese metode vir die verkryging van sin van die lewe in alle lewesomstandighede, en daarmee ook 'n rede om verder te lewe.
Voor en tydens die Tweede Wêreldoorlog
Frankl word gebore in Wene as seun van 'n Joodse amptenarefamilie. Sy belangstelling in sielkunde kom al in sy jeugjare na vore. Voor sy Gymnasium eindeksamen (Matriek) skryf hy 'n skripsie oor die sielkunde van filosofiese denke. Na hy sy diploma in 1923 behaal, studeer hy geneeskunde aan die Universiteit van Wene en spesialiseer later in neurologie en psigatrie, waartydens hy homself veral fokus op depressie en selfmoord. Hy ontmoet onder andere Sigmund Freud en Alfred Adler.
Dokter en terapeut
In 1924 word hy voorsitter van die Sozialistische Mittelschüler Österreich. In hierdie rol voorsien hy afgestudeerde studente van sielkundige advies. Tydens sy ampstermyn pleeg nie 'n enkele student selfmoord nie. Die sukses van die program kom onder die aandag van mense soos Wilhelm Reich, wie hom uitnooi om Berlyn te besoek.
Van 1933 tot 1937 gee hy leiding aan die sogenaamde Selbstmördierpavillon (selfmoordpaviljoen) van die Algemene Hospitaal in Wenen. Hy behandel hier jaarliks drieduisend vroue met selfmoordneigings. Nogtans word hy later verbied om Ariese pasiënte te behandel, vanweë sy Joodse afkoms. Hy werk in sy eie praktyk, totdat hy aangestel word by die Rothschild Hospitaal in 1940, waar hy die neurologiese afdeling lei. In die tyd was die hospitaal die enigste wat nog toeganklik was vir Joodse pasiënte. By verskeie geleenthede voorkom sy mediese oordeel dat pasiënte “genadedood” toegedien word ingevolge die genadedoodprogram van die Nazi's. In Desember 1941 tree hy in die huwelik met Tilly Grosser.
Gevangene en terapeut
Op 25 September 1942 word hy saam met sy vrou en ouers na die konsentrasiekamp Theresienstadt (Tsjegies: Terezín) gedeporteer. Hoewel hy net soos die medegevangene dwangarbeid moes verrig, probeer Frankl ook, met die hulp van onder andere dr. Leo Baeck en Regina Jonas, medegevangenes te behandel ten einde swaarmoedigheid en selfmoord te voorkom. Hy werk in die blok vir psigiatriese hulp en gee leiding aan 'n neurologiese kliniek in blok B IV. Daarna stig hy en onderhou 'n kampdiens vir geestesgesondheid en geestessorg vir siekes. In Theresienstadt gee Frankl lesings oor onderwerpe soos slaap en slaapstoornisse, liggaam en gees, mediese geestessorg, eksistensiële probleme in psigoterapie en sosiale psigoterapie.
Later, op 19 Oktober 1944, word hy gedeporteer na Auschwitz en enkele dae daarna na Türkheim, 'n konsentrasiekamp nie ver van Dachau nie, waar hy op 25 Oktober 1944 arriveer. Sy vrou was intussen oorgeplaas na die konsentrasiekamp Bergen-Belsen, waar sy omkom. Sy vader en moeder word van Auschwitz na Theresienstadt gestuur en kom daar om. Op 27 April 1945 word Frankl bevry deur die Amerikaanse troepe. Van sy direkte familie het alleen sy suster die oorlog oorleef, danksy haar emigrasie na Australië.
Deur die lyding wat hy en andere beleef het in die konsentrasiekampe kom hy tot die opspraakwekkende konklusie dat selfs in die mees absurde, pynlike en onmenslike situasies die lewe potensieel sinvol is. Hierdie konklusie vorm die sterk basis vir Frankl se logoterapie.
Na die Tweede Wêreldoorlog
Nadat hy bevry word uit kamp Türkheim deur die Amerikaanse leër, keer hy terug na Wene. In 1945 begin hy skryf aan sy wêreldberoemde boek Ein Psycholog erlebt das Konzentrationslager. In Afrikaans verskyn die boek met die titel Waarom lewe ek (uitgegee in 1975). In die boek beskryf hy die lewe van 'n gewone gevangene in die konsentrasiekamp vanuit die perspektief van 'n psigiater.
Showtime
Showtime is 'n Amerikaanse premium televisienetwerk wat besit word deur ViacomCBS Domestic Media Networks, en is die vlagskip-eiendom van moedersfiliaal onder sy Premium Content Group-eenheid, Showtime Networks. Showtime se programmering bevat hoofsaaklik teater vrygestelde films en oorspronklike televisiereekse, tesame met boks en gemengde gevegskunswedstryde, af en toe spesiale aanbiedings vir opkomende komedies en films wat gemaak is vir TV.
Viktor Frankl
Na die Tweede Wêreldoorlog
In 1946 word hy aangestel as direkteur van die Weense polikliniek vir neurologie, waar hy sou bly tot 1971. In 1947 trou hy met Eleonore Katharina Schwindt, met wie hy 'n dogter, Gabriele, het. Vanaf 1955 was hy hoogleraar in die neurologie en psigiatrie aan die Universiteit van Wene. Daarna dien hy as gasprofessor in die Verenigde State (Harvard Universiteit, Dallas, Pittsburg).
In die na-oorlogse jare publiseer Frankl meer as 32 boeke, waarvan die meerderheid in tien tot twintig tale vertaal word, insluitende Afrikaans. Hy is ook bekend as die stigter van logoterapie (logos, λόγος, is Grieks vir 'woord, redeneer, beginsel'; terapie, Θεραπεύω, beteken 'ek genees'). Hy gee wêreldwyd lesings en seminare en ontvang 29 eredoktorsgrade.
Ben Mingay
Ben Mingay (gebore 1980) is 'n Australiese akteur. Hy is bekend vir sy rolle in die rolprent Hacksaw Ridge (2016) en in die televisiereekse Home and Away (1988), Packed to the Rafters (2008), en Wonderland (2013).
Jean Heather
Jean Heather (21 Februarie 1921 – 29 Oktober 1995) was 'n Amerikaanse aktrise. Sy was bekend vir haar rolle in die rolprente Going My Way (1944), National Barn Dance (1944), Double Indemnity (1944), en Duffy's Tavern (1945).
Ennead
Die Ennead (Antieke Grieks: ἐννεάς, "versameling van nege") was in die Egiptiese mitologie ’n groep van nege gode wat in Heliopolis aanbid is. Hulle was Atoem; sy kinders, Sjoe en Tefnoet; hulle kinders, Geb en Noet; en hulle kinders, Osiris, Isis, Set en Nephthys.
Ontstaan
Volgens Heliopolis se weergawe van die skepping uit die oerwaters, Noe, het ’n heuwel verskyn waarop die selfgeskepte god Atoem gesit het. Hy was alleen en verveeld en het twee kinders, Sjoe (die god van die hemele) en Tefnoet (die godin van vogtigheid), geskep deur óf te spoeg óf te masturbeer.
Sjoe en Tefnoet het op hul beurt twee kinders gehad, Geb (die god van die aarde) en Noet (die godin van die lug). Geb en Noet het vanweë hul nabyheid aan mekaar voortdurend seks gehad totdat Sjoe vir Noet opgelig het na haar plek in die lug. Geb en Noet het twee seuns, Osiris en Set, en twee dogters, Isis en Nephthys, gehad wat op hul beurt paartjies gevorm het.
Ontwikkeling
Dit is onseker hoe die Ennead ontwikkel het. Die teorie is dat die priesters van Heliopolis hulle geskep het om die belangrikheid van die songod, Ra, bo ander gode te stel. So het hulle sommige gode wat eeue lank elders aanbid is, saamgevoeg in die Ennead en ander geïgnoreer. Die belangrikste van hierdie gode was Osiris, god van plantegroei en die onderwêreld, wat in die Ennead opgeneem is as Atoem se agterkleinseun.
Wat wel feitlik seker lyk, is dat die Ennead die eerste keer hul verskyning gemaak het toe die kultus van Ra, wat ’n hoogtepunt tydens die 5de Dinastie bereik het, in die 6de Dinastie begin taan het. Nadat die Ennead geskep is, het die kultus van Ra – wat met Atoem verbind word – ’n heroplewing beleef totdat dit eindelik oorgeneem is deur die aanbidding van Horus en die identifikasie van die twee gode as Ra-harachty ("Ra, wat Horus van die Twee Horisonne is").
Die Ennead het ook mededinging van ander groepe gekry. In Memphis, het die priesters Ptah byvoorbeeld geïdentifiseer as die god wie se idee die skepping van die wêreld was, en so het hy ’n belangriker plek ingeneem as die Ennead.
Cor Delfos-stasie
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:left; width:20em;"> Cor Delfos Metrorailstasie
Adres
Cor Delfos was 'n pendelstasie van Metrorail in die weste van Pretoria. Dit is die naaste stasie aan die Pretoriawerke staalaanleg van die voormalige Yskor, wat dit bereikbaar maak vir die aanleg se werknemers. Die stasie is in 2001 gesluit.
2001 Verenigde State Grand Prix
Die 2001 Formule Een Verenigde State Grand Prix is op 30 september 2001 by die Indianapolis Motor Speedway gehou en is deur Mika Häkkinen in 'n McLaren - Mercedes gewen.
Kanya Rattanapetch
Kanya Rattanapetch (gebore 2 November 1989) is 'n Thaise aktrise. Sy is bekend vir haar rolle in die rolprente Er rer (2005), Scared (2005), Sick Nurses (2007), en Love of Siam (2007).
Andrew James Morley
Andrew James Morley (gebore 10 November 1989) is 'n Australiese akteur. Hy is bekend vir sy rolle in die televisiereekse Neighbours (1985), Home and Away (1988), en Lightning Point (2012).
Langjan-natuurreservaat
Die Langjan-natuurreservaat is geleë in die Limpopoprovinsie van Suid-Afrika, op die R521 na Alldays, wes van Makhado, naby die Blouberg-natuurreservaat.
Die reservaat van 4 774 hektaar is in 1954 gestig om die laaste outochtone bevolking van Oryx gazella te bewaar. Dit is tussen 22° 47'S en 22° 52'S en 29° 11'O en 29° 17'O geleë en die Brakrivier vloei noordwaarts deur die reservaat. Die hoogte is ongeveer 800 m bo seespieël en is geleë op konglomeraat, kalksteen en sandsteen en dieprooi Kalahari-sand.
Die plantegroei word 'n dorre soetbosveld genoem.
Endemiese spesies
Sommige van die belangrike fauna wat in die reservaat voorkom, sluit in:
Jingzhe
Tradisionele Oos-Asiatiese maansonkalenders verdeel ’n jaar in 24 sontermyne.
Jingzhe (tradisionele Chinees: 驚蟄; vereenvoudigde Chinees: 惊蛰; pinyin: jīng zhé) of keichitsu (Japannees: 啓蟄) is die derde sontermyn. Dit begin wanneer die son die luglengtegraad 345° bereik en eindig wanneer dit die lengtegraad 360° bereik. Dit verwys meer dikwels spesifiek na die dag wanneer die son presies op lengtegraad 345° is.
Volgens die Gregoriaanse kalender begin dit gewoonlik omstreeks 5 Maart en eindig dit omstreeks 20 Maart.
Die woord 驚蟄 beteken die ontwaking van die hibernerende insekte. Volgens tradisionele Chinese folklore sal die donderstorms die slapende insekte tydens jingzhe wakker maak, wat beteken die weer word warmer.
Pentades
Elke sontermyn word in drie pentades verdeel. In China is die pentades van jingzhe:
Eileen Heckart
Eileen Heckart (29 Maart 1919 – 31 Desember 2001) was 'n Amerikaanse aktrise. Sy was bekend vir haar rolle in die rolprente The Bad Seed (1956), Butterflies Are Free (1972), Heartbreak Ridge (1986), en The First Wives Club (1996).
Kalanchoe blossfeldiana
Kalanchoe blossfeldiana is 'n klein vetplant, ongeveer 300 mm tot 350 mm hoog met dik, vlesige, donkergroen blare, dikwels met 'n rooi rand. Dit dra rooi, geel, oranje, pienk, pers of wit blomme in die laat winter tot lente. Kalanchoe blossfeldiana is endemies aan Madagaskar, waar dit in die Tsarantananaberge groei.
Kalafong Hospitaal
Kalafong is 'n staatshospitaal in die verreweste van Pretoria, Gauteng. Die hospitaal is geleë op die westelike buitewyke van Pretoria in die voorstad van Atteridgeville. Die Universiteit van Pretoria maak gebruik van die hospitaal as 'n opleidingsinstansie vir die Fakulteit Gesondheidswetenskappe.
Die naam Kalafong kom ook voor in Metrorail se lys van pendelstasies. Dit lê tussen Atteridgevillestasie en Cor Delfos-stasie in die Pretoriadeel.
Geskiedenis
Die hospitaal se konstruksie het in 1965 in aanvang geneem. Op 1 Maart 1972 is met die behandeling van pasiënte begin. Die agbare mnr. Sybrand van Niekerk, die destydse Administrateur van Transvaal, het die hospitaal op 9 Maart 1973 amptelik geopen.
Babiana curviscapa
Die perde-uintjie (Babiana curviscapa) is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en is deel van die Sukkulente Karoo. Dit kom van Steinkopf suidwaarts tot by Kamiesberg en die heuwels wes van Bitterfontein voor.
90ste Oscar-toekenningsaand
Die 90ste Oscar-toekenningsaand is op 4 Maart 2018 deur die Academy of Motion Picture Arts and Sciences in die Dolby-teater in Hollywood, Los Angeles, gehou om erkenning te gee aan die rolprente van 2017. Die komediant Jimmy Kimmel was vir die tweede keer die aanbieder. Die seremonie is op 4 Maart 2018 gehou in plaas van laat in Februarie soos gewoonlik sodat dit nie met die Olimpiese Winterspele 2018 bots nie.
The Shape of Water het die meeste Oscars (vier) gewen, onder meer dié vir beste rolprent en beste regisseur. Dunkirk het drie gewen, en Blade Runner 2049, Coco, Darkest Hour en Three Billboards Outside Ebbing, Missouri twee elk. Die prente Call Me by Your Name, Dear Basketball, A Fantastic Woman, Get Out, Heaven Is a Traffic Jam on the 405, I, Tonya, Icarus, Phantom Thread en The Silent Child het een elk gewen.
Pryse
Hier volg ’n lys van die belangrikste benoemdes. Die wenners word eerste genoem en is in vet druk.
Kendall Jenner
Kendall Nicole Jenner (* 3 November 1995) is 'n Amerikaanse aktrise en rolprentvervaardiger.
Erich Fromm
Erich Seligmann Fromm (23 Maart 1900 – 18 Maart 1980) was ’n internasionaal bekende Duits-Amerikaanse sielkundige, psigoanalis, sosioloog, filosoof en demokratiese-sosialis.
Lewensloop
Hoewel hy grootgeword het in 'n ortodokse-joodse gesin, huldig hy later 'n humanistiese lewensbeskouing. Fromm begin sy loopbaan as 'n psigoanalis in Berlyn. As gevolg van die opkoms van nasionaal-sosialisme in Duitsland, emigreer hy in Mei 1934 na die Verenigde State van Amerika. Hy word op 25 Mei 1940 'n Amerikaanse burger. Fromm woon en werk in die Verenigde State tot hy in 1950 verhuis na Cuernavaca in Meksiko, waar hy die grootste deel van die res van sy lewe deurbring. Hy verhuis die laatste keer in 1974 na Muralto in Switserland, waar hy vyf dae voor sy tagtigste verjaardag sterf.
Karakter
Erich Fromm definieer karakter as die wyse waarop menslike energie gekanaliseer word in 'n proses ter verkryging van materiële goedere sowel as in die omgaan met ander mense. Volgens Fromm is 'n mate van spontaniteit noodsaaklik om geestelik gesond en gelukkig te wees. Spontaniteit is die vermoë van iemand om vry en onafhanklik sy vermoëns te kan gebruik om sy inherente potensiaal te verwesenlik, sonder om kroniese angs te ervaar of dwang deur 'n gesagsfiguur. Deur die optrede moet nie alleen die doel bereik word nie, maar die proses self moet ook waardeer word.
Fromm formuleer die begrip “sosiale karakter” om die maatskaplike proses te analiseer. Sosiale karakter bestaan uit die dominante gemeenskaplike karaktertrekke van 'n groep wat die wesenlike kern van die karakteropbou by die meeste groepslede beskryf. Karaktertrekke word ontwikkel op grond van die gemeenskaplike ervarings en lewenswyse van die betrokke groep.
Opkoms van die fascisme
Fromm ondersoek in die boek Die Furcht vor der Freiheit, (Die Vrees vir Vryheid) in 1941, die redes waarom mense hulleself ondergeskik stel aan diktators. Die verklaring volgens Fromm is dat mense probeer om weg te kom van 'n gevoel van onbeduidendheid. Dit ontstaan uit gevoelens van magteloosheid, eensaamheid, onsekerheid en angs. Die Duitse middelklas het hul gevoel van onbeduidendheid bekom van onder andere die beursineenstorting van 1929 en hoë inflasie in Duitsland. Volgens hom kies die Duitse bevolking om Adolf Hitler te steun ten einde die gevoel van onbeduidendheid te verdring deur hulself te vereenselwig met 'n outoritêre leier en sodoende onderdeel word van 'n groot en magtige geheel.
Etiek
Humanistiese etiek is gebaseer op die beginsel dat die mens – individu en die samelewing – beslis wat die kriteria is vir goed en sleg is. Die humanistiese gewete is 'n beskermer van die integriteit van die individu. Die Goue Reël – “Doen nie aan ander, wat jy nie sou wou hê dat mense aan jou sou doen nie” – vorm 'n onderdeel van die humanistiese gewete.
Richard Dean Anderson
Richard Dean Anderson (gebore 23 Januarie 1950) is 'n Amerikaanse akteur en vervaardiger. Hy is bekend vir sy rolle in die televisiereekse MacGyver (1985), Stargate SG-1 (1997), en Stargate: Atlantis (2004).
Tipespesie
’n Tipespesie (Engels: type species) is in die wetenskaplike klassifikasie van plante en diere die naam van ’n spesie waaraan die naam van ’n genus permanent verbind word. Dit is die spesie wat die tipiese biologiese voorbeeld van die takson is. Die waarde van die "tipespesie" lê in die feit dat dit duidelik maak wat deur die spesifieke genusnaam bedoel word. Dit is veral belangrik wanneer ’n takson wat verskeie spesies bevat, in meer as een genus opgedeel moet word; die tipespesie verskaf outomaties die naam van die oorspronklike takson aan een van die nuwe taksa en skakel dus die moontlikheid van verwarring uit.
Volgens soölogiese en botaniese naamkodes behoort elke genus of onderafdeling van ’n genus wat ’n naam het, ’n tipespesie te hê – of dit in daardie stadium as geldig of korrek beskou word of nie. In die praktyk is dit egter nie altyd die geval nie.
Apinya Sakuljaroensuk
Apinya Sakuljaroensuk (gebore 27 Mei 1990) is 'n Thaise aktrise. Sy is bekend vir haar rolle in die rolprente I Carried You Home (2011), H Project (2013), Concrete Clouds (2013), en Awasarn Lok Suay (2016).
Tipespesie
’n Soortgelyke konsep, tipegenus, word gebruik vir suprageneriese groepe.
Voorbeeld
Die tipespesie vir die slakgenus Monacha is Monacha cartusiana. Dié genus is in die familie Hygromiidae. Die tipegenus van dié familie is die genus Hygromia.
Babiana dregei
Die klipuintjie (Babiana dregei) is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap.
Al-Isra
thumb|links|130px|Uit die Koran: verse 34-44 van die soera "Die Israeliete", laat 14de-15de eeu.
Al-Isrâ’ (Arabies: الإسراء, "Die Israeliete") is die 17de soera, of hoofstuk, van die Koran. Dit bevat 111 ajat, of verse, en is vermoedelik in Mekka aan Mohammed geopenbaar.
Die woord Isra verwys na die nagreis van Mohammed. Die soera is deel van 'n reeks al-Musabbihat-soeras, wat begin met die verheerliking van God.
Die vervoer van Mohammed na die "Verre Moskee"
Die naam van die soera kom van die eerste vers, wat vertel van die Isra, die vervoer van Mohammed in die nag van die Groot Moskee van Mekka na wat genoem word "die Verre Moskee". Die presiese ligging van laasgenoemde word nie in die Koran genoem nie, maar daar word algemeen aanvaar dat dit die Tempelberg in Jerusalem is. Sommige geleerdes verskil egter hiervan. Die stad Jerusalem word nie in die Koran genoem nie, maar wel in verskeie Hadit. Die eerste vers gaan oor die vervoer van Mohammed na die Verre Moskee:
Steve Mouzakis
Steve Mouzakis (gebore 16 Junie 1973) is 'n Australiese akteur, skrywer, en vervaardiger. Hy is bekend vir sy rolle in die rolprente Where the Wild Things Are (2009), I, Frankenstein (2014), en The Suicide Theory (2014), en in die televisiereeks Prison Break (2005).
Al-Isra
Die vervoer van Mohammed na die "Verre Moskee"
"Heilig is Hy wat Sy dienaar by nag, van die Heilige Moskee vervoer het na die Verre Moskee, waarvan Ons die omgewing geseën het, sodat Ons aan hom Ons tekens kon wys! Voorwaar, Hy is die Allerhorende, die Allessiende."
- Die Heilige Quran. In Afrikaans vertaal deur Imam M.A. Baker. Uitgegee deur IDM (Islamic Dawah Movement of Southern Africa) Publications. ISBN 978-0-620-60451-2
Martha Hedman
Martha Hedman (12 Augustus 1883 – 20 Junie 1974) was 'n Amerikaanse aktrise. Sy was bekend vir haar rol in die rolprent The Cub (1915).
Noe
Noe of Noen ("bodemlose poel") is in die Egiptiese mitologie die vergoddeliking van die oerwaters waaruit die wêreld ontstaan het.
Die Antieke Egiptenare het die bodemlose poel van Noe beskou as ’n sfeer waarin die essensie van die lewe vasgevang was. Die wêreld is geskep deurdat ’n heuwel uit dié oerwaters ontstaan het. Noe is die bron van alles wat op aarde bestaan, die goddelike en die aardse. Die eerste god wat ontstaan het, Atoem, het homself geskep en uit hom het alle ander gode en die mense ontstaan.
Noe is gewoonlik as manlik uitgebeeld, maar het ook aspekte gehad wat as manlik óf vroulik beskou kon word. Noenet (ook Naoenet gespel) is die vroulike aspek (dit is die naam Noe met ’n vroulike uitgang) en Noen is die manlike aspek (met ’n manlike uitgang). Noe se manlike aspek is dikwels uitgebeeld as ’n padda of ’n man met die kop van ’n padda. Noenet is uitgebeeld as ’n slang of ’n vrou met die kop van ’n slang.
Van die Middelryk af is Noen beskryf as die "vader van die gode", en hy is vir die res van Antieke Egipte se bestaan op tempelmure uitgebeeld.
In die "12de Uur" van die Boek van Poorte word Noe uitgebeeld met sy arms omhoog terwyl hy ’n boot ophou. In die boot is agt gode, bekend as die ogdoad (agt gode) – in die middel staan die kewergod Chepri, en hy word omring deur die ander sewe gode.
Combretum louisii
Combretum louisii is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Combretum lisowskii
Combretum lisowskii is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Macrinus
Marcus Opellius Macrinus (164? - Junie 218) was keiser van die Romeinse Ryk van 11 April 217 tot 8 Junie 218.
Oortwolk
Die Oortwolk of Öpik-Oortwolk is ’n teoretiese sferiese wolk wat hoofsaaklik uit ysige planetesimale bestaan en rofweg 50 000 AE, of 1 ligjaar, van die Son af geleë is. Dit is genoem na die Nederlandse sterrekundige Jan Oort en die Estiese sterrekundige Ernst Öpik. Volgens raming lê die wolk ’n kwart van die afstand na Proxima Centauri, die ster wat die naaste aan die Son is. Die Kuiper-gordel en verstrooide skyf, twee ander bronne van Trans-Neptunus-voorwerpe, se afstand van die Son is minder as ’n duisendste van dié van die Oortwolk. Die buitenste reik van die wolk definieer die swaartekraggrens van ons Sonnestelsel.
Daar word geglo die Oortwolk bestaan uit twee streke: ’n sferiese buitenste wolk en ’n skyfagtige binnenste wolk, ook bekend as die Hillswolk. Voorwerpe in die Oortwolk bestaan hoofsaaklik uit vlugtige yse, soos water, ammoniak en metaan. Sterrekundiges glo die materie waaruit die Oortwolk bestaan, het nader aan die Son gevorm en is vroeg in die Sonnestelsel se ontwikkeling na die buitenste ruim geslinger vanweë die uitwerking van die reuseplanete se swaartekrag.
Hoewel die Oortwolk nog nie direk waargeneem is nie, glo sterrekundiges dit is die bron van baie van die langperiode- en Halley-tipe komete wat die binneste Sonnestelsel binnekom, asook van die Sentoure en Jupiterfamilie-komete. Die buitenste Oortwolk is slegs losweg verbind aan die Sonnestelsel en word dus maklik beïnvloed deur die swaartekrag van verbygaande sterre en die Melkweg self. Hierdie kragte veroorsaak nou en dan dat ’n komeet uit sy wentelbaan uit die Oortwolk geruk en dan na die binnenste Sonnestelsel geslinger word. As die wentelbane van kortperiodekomete in ag geneem word, kom hulle waarskynlik eerder van die verstrooide skyf af, hoewel sommige moontlik hul oorsprong in die Oortwolk gehad het. Daar is slegs vier liggame wat as moontlike lede van die binnenste Oortwolk beskou word: 90377 Sedna, 2000 CR105, 2006 SQ372 en 2008 KV42.
Hipotese
In 1932 het Öpik voorgestel langperiodekomete het hul oorsprong in ’n wolk in die buitenste deel van die Sonnestelsel. Die idee het onafhanklik by Oort ontstaan om ’n paradoks te verduidelik. Gedurende die bestaan van die Sonnestelsel was die wentelbane van komete onstabiel, en dinamika bepaal dat ’n komeet eindelik óf met die Son óf met ’n planeet moet bots óf uit die Sonnestelsel gewerp moet word vanweë planetêre steurings. Verder beteken hul vlugtige samestelling dat, terwyl hulle die Son herhaaldelik nader, straling die vlugtige stowwe laat wegkook totdat die komeet óf uiteenspat óf ’n isolerende kors ontwikkel wat verdere gasontsnapping voorkom. Oort het gereken ’n komeet kon dus nie gevorm gewees het terwyl dit in sy huidige wentelbaan is nie en moes vir feitlik sy hele bestaan in ’n verafgeleë bron voorgekom het.
Daar is twee klasse komete: lang- en kortperiodekomete. Eersgenoemde het relatief klein wentelbane, kleiner as 10 AE, en volg die ekliptiese vlak, dieselfde vlak as waarin die planete lê. Alle langperiodekomete het baie groot wentelbane, sowat duisende AE, en nader die Son van enige rigting af. Oort het opgelet daar is ’n toename in langperiodekomete met ’n afelium (hul verste punt van die Son af) van sowat 20 000 AE, wat daarop dui dat daar ’n bron op daardie afstand is met ’n sferiese, isotropiese verspreiding. Die relatief skaars komete met ’n wentelbaan van sowat 10 000 AE het waarskynlik een of meer wentelbane deur die Sonnestelsel voltooi en dié wentelbane is kleiner getrek deur die swaartekrag van die planete.
Vorm en samestelling
Die buitenste Oortwolk kan biljoene voorwerpe bevat met ’n deursnee van meer as 1 km, en miljarde met ’n absolute magnitude van meer as 11 (wat ooreenstem met ’n deursnee van sowat 20 km). Hulle kan tienmiljoene kilometers van mekaar af wees. Die totale massa is nie bekend nie, maar as ’n mens aanneem Halley se Komeet is ’n prototipe vir komete in die buitenste Oortwolk, is die gesamentlike massa sowat 3 × 1025 kg, of vyf keer dié van die Aarde. Die massa van die binneste wolk is nog nie geraam nie.
As die ontleding van komete die geheel verteenwoordig, bestaan die meeste uit ysagtige stowwe. Die ontdekking van die voorwerp 1996 PW, ’n asteroïde in ’n wentelbaan wat meer ooreenstem met dié van ’n langperiodekomeet, dui daarop dat die wolk ook rotsagtige voorwerpe bevat.
Oorsprong
Daar word geglo die Oortwolk is ’n oorblyfsel van die oorspronklike protoplanetêre skyf wat sowat 4,6 miljard jaar gelede om die Son gevorm het. Die algemeen aanvaarde hipotese is dat die voorwerpe in die Oortwolk nadar aan die Son ontstaan het, tydens dieselfde proses waarin die planete en asteroïdes gevorm het, maar dat hulle vanweë swaartekragwisselwerkings met jong gasreuse soos Jupiter na die buitenste deel van die Sonnestelsel gewerp is. Volgens onlangse navorsing deur Nasa kon ’n groot deel van die Oortwolk se voorwerpe die resultaat gewees het van die uitruiling van materiaal tussen die Son en sy nabygeleë sterre terwyl hulle gevorm en daarna van mekaar weggedryf het. Dit beteken ’n groot deel, of die meeste, van die voorwerpe is nie naby die Son gevorm nie. Simulasies van die ontwikkeling van die Oortwolk van die begin van die Sonnestelsel af tot nou dui daarop dat die wolk se massa sowat 800 miljoen jaar gelede ’n hoogtepunt bereik het. Daarna het die tempo van akkresie en botsings afgeneem en het die Oortwolk uitgeput begin raak.
Swaartekragwisselwerkings met nabygeleë sterre en galaktiese getye het die wentelbane van komete meer sirkelvormig gemaak. Dit verduidelik die feitlik ronde vorm van die buitenste Oortwolk. Aan die ander kant het die Hillswolk, wat sterker aan die Son verbind is, nog nie ’n ronde vorm nie. Onlangse studies het gewys die vorming van die Oortwolk stem min of meer ooreen met die hipotese dat die Sonnestelsel gevorm het as deel van ’n sterreswerm van 200 tot 400 sterre. Hierdie vroeë sterre het waarskynlik ’n rol gespeel in die vorming van die wolk, aangesien sterre in die swerm nader aan mekaar verbybeweeg het as nou, en dus was daar veel meer gereelde steurings.
In Junie 2010 het die Amerikaanse planetêre wetenskaplike Harold F. Levison en ander aan die hand van rekenaarsimulasies voorgestel "die Son het komete van ander sterre aangetrek terwyl dit in sy geboorteswerm was". Hul resultate impliseer "tot meer as 90% van die Oortwolk kom van die protoplanetêre skywe van ander sterre".
Combretum lukafuensis
Combretum lukafuensis is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Morakot Sangtaweep
Morakot Sangtaweep (gebore 1 Februarie 1984) is 'n Thaise aktrise. Sy is bekend vir haar rol in die rolprent Saphai breu... aw aw (2008).
Keith Andes
Keith Andes (12 Julie 1920 – 11 November 2005) was 'n Amerikaanse akteur. Hy was bekend vir sy rolle in die rolprente Project X (1949), Clash by Night (1952), en ''Tora! Tora! Tora! (1970), en in die televisiereeks Birdman'' (1967).
Babiana ecklonii
Babiana ecklonii is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en die Wes-Kaap.
Helen Lowell
Helen Lowell (2 Junie 1866 – 28 Junie 1937) was 'n Amerikaanse aktrise. Sy was bekend vir haar rolle in die rolprente Maybe It's Love (1935), Transient Lady (1935), Devil Dogs of the Air (1935), en Racketeers in Exile (1937).
Combretum luxenii
Combretum luxenii is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Chad Mullane
Chad Mullane (gebore 28 November 1979) is 'n Australiese akteur en skrywer. Hy is bekend vir sy rolle in die rolprente Judge! (2014), Samurai of the Dead (2014), en Hentai Kamen: The Abnormal Crisis (2016).
Khemupsorn Sirisukha
Khemupsorn Sirisukha (gebore 28 Augustus 1980) is 'n Thaise aktrise. Sy is bekend vir haar rolle in die rolprente Satang (2000), Opapatika (2007), en Happiness of Kati (2009).
William Randolph Hearst
William Randolph Hearst Sr. ([hɜst], * 29 April 1863 in San Francisco; † 14 Augustus 1951 in Beverly Hills, Kalifornië) was 'n Amerikaanse entrepreneur, politikus en uitgewer wat met Hearst Communications die grootste pers-uitgewery en media-onderneming in die Verenigde State gevestig het. Hearst se dagblaaie het met hul fokus op sensasionalisme sterk invloed op die verslaggewing en joernalistiese styl van hoofstroom-dagblaaie in die Verenigde State uitgeoefen het.
Hearst het in 1887 tot die uitgewersbedryf toegetree nadat sy vader George Hearst die bestuur van die dagblad The San Francisco Examiner aan hom oorgedra het. Vervolgens het hy homself in New York Stad gevestig waar hy die dagblad The New York Journal oorgeneem en vir strawwe mededinging met Joseph Pulitzer se New York World gesorg om dié se sirkulasie te oortref. Sirkulasiesyfers is verhoog met reuse-opskrifte op die voorblaaie en skokkende stories oor misdaad, korrupsie, seks en ander gebeure.
Met die oorname van verdere dagblaaie het Hearst 'n dagbladketting geskep wat op sy hoogtepunt uit byna dertig koerante in groot metropole bestaan het. Later het hy sy belange uitgebrei na tydskrifte om uiteindelik die wêreld se grootste personderneming te skep. As een van die welvarendste mense op aarde kon Hearst duur stokperdjies bekostig. Hy was 'n geesdriftige kunsversamelaar en het vir homself 'n kasteelagtige herewoning naby San Simeon in Kalifornië laat bou - Hearst Castle.
Aromatisiteit (chemie)
In die chemie is aromatisiteit 'n eienskap van sikliese (ringvormige), plat strukture met pi-bindings in resonansie (diegene wat gedelokaliseerde elektrone bevat) wat verhoogde stabiliteit verleen in vergelyking met ander geometriese of verbindingsrangskikkings met dieselfde stel atome. Aromatiese ringe is baie stabiel en breek nie maklik uitmekaar nie. Organiese verbindings wat nie aromaties is nie, word as alifatiese verbindings geklassifiseer. Sulke verbindings kan ringstrukture insluit, maar slegs aromatiese ringe het beter stabiliteit.
William Randolph Hearst
Hearst se onderneming bestaan voort as Hearst Communications. Van 'n beskeie begin met 'n enkele dagblad op 4 Maart 1887 het dit tot een van die wêreld se voorste privaat media- en inligtingsmaatskappye met meer as 360 dogterondernemings in meer as 150 lande gegroei.
Combretum capitatum
Combretum capitatum is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Aromatisiteit (chemie)
Aangesien die mees algemene aromatiese verbindings afgeleides van benseen is ('n aromatiese koolwaterstof wat algemeen voorkom in petroleum en die distillate daarvan), word die woord "aromaties" soms informeel gebruik na benseenderivate, en dit is dus was so die eerste keer gedefinieer. Nietemin bestaan ​​daar baie nie-benseen aromatiese verbindings. In lewende organismes, byvoorbeeld, is die mees algemene aromatiese ringe die dubbelringbasisse in RNS en DNS. 'n Aromatiese funksionele groep of ander substituent word 'n arielgroep genoem.
Carol I van Roemenië
Karel Eitel Frederik Zephyrinus Lodewyk van Hohenzollern-Sigmaringen (Sigmaringen, 20 April 1839 - Sinaia, 10 Oktober 1914) was as Carol I van 1866 tot 1881 vors en daarna tot 1914 koning van Roemenië. Sy ouers was Karel Anton van Hohenzollern-Sigmaringen en Josefine van Baden, dogter van groothertog Karel van Baden.
Aromatisiteit (chemie)
Die vroegste gebruik van die term aromaties was in 'n artikel deur die Duitse chemikus August Wilhelm von Hofmann in 1855. Hofmann het die term gebruik vir 'n klas benseenverbindings, waarvan baie reuke (aromas) het, in teenstelling met suiwer versadigde koolwaterstowwe. Aromatisiteit as 'n chemiese eienskap hou geen algemene verband met die reukeienskappe van sulke verbindings nie, hoewel chemici soos Hofmann in 1855, voordat die struktuur van benseen of organiese verbindings verstaan ​​is, begin verstaan ​​het dat geurige molekules van plante, soos terpeen, chemiese eienskappe het wat ons vandag herken en is soortgelyk aan onversadigde petroleumkoolwaterstowwe soos benseen.
Carol I van Roemenië
Hy dien in die leër van Pruise en neem aan die Duits-Deense Oorlog van 1864 deel. Na die val van vors Alexander Jan Cuza word hy op 26 Maart 1866 deur die regering van Roemenië tot vors verkies, 'n land wat in 1862 onder susereiniteit van die Ottomaanse Ryk gestig is. Op 10 Mei arriveer hy in Boekarest, waar hy hartlik deur 'n groot skare en hoë politici verwelkom is. Hy ontvang die titel domnitor (heerser, vors) en lê die eed voor die parlement af.
Aromatisiteit (chemie)
In terme van die elektroniese aard van die molekule, beskryf aromatisiteit 'n gekonjugeerde stelsel wat dikwels gemaak word van afwisselende enkel- en dubbelbindings in 'n ring. Hierdie konfigurasie laat toe dat die elektrone in die molekule se pi-stelsel om die ring gedelokaliseer word, wat die molekule se stabiliteit verhoog. Die molekuul kan nie deur een struktuur voorgestel word nie, maar eerder 'n resonansiebaster van verskillende strukture, soos met die twee resonansiestrukture van benseen. Hierdie molekules kan nie in een van hierdie voorstellings gevind word nie, met die langer enkelbande op een plek en die korter dubbele binding op 'n ander plek. Die molekuul vertoon eerder bindingslengtes tussen die van enkel- en dubbelbindings.
Carol I van Roemenië
Carol tree op 3 November 1869 in die huwelik met Elisabeth zu Wied (skrywers-pseudoniem Carmen Sylva), 'n dogter van die Duitse prins Hermann zu Wied en sy eggenoot Marie van Nassau-Weilburg. Hulle enigste kind, Maria, word op 27 September 1870 gebore, maar sterf vier jaar later.
Aromatisiteit (chemie)
Hierdie model van aromatiese ringe, naamlik die idee dat benseen gevorm is uit 'n ses-ledige koolstofring met afwisselende enkel- en dubbelbindings (sikloheksatrien), is ontwikkel deur die Duitse organiese chemikus August Kekulé. Die model vir benseen bestaan ​​uit twee resonansievorme, wat ooreenstem met die dubbel- en enkelbinding wat bo-op mekaar is om ses een-en-'n-half-bindings te produseer. Benseen is 'n meer stabiele molekuul as wat verwag sou word sonder om die ladingdelokalisering in ag te neem.
Variasies
Aromatiese verbindings is belangrik in die industrie en word onttrek uit komplekse mengsels wat verkry word deur die raffinering van olie of deur distillasie van steenkoolteer, en word gebruik om 'n reeks belangrike chemikalieë en polimere te vervaardig, insluitend stireen, fenol, poliëster en nylon. 'n Groot aantal industriële toepassings behels heterosikliese aromatiese verbindings.
Carol I van Roemenië
Direk na sy inhuldiging in 1866 aanvaar Karel die Roemeense spelling van sy naam: Carol I. Hy doen baie moeite om die Roemeense taal en kultuur sy eie te maak. Hy regeer op daadkragtige wyse, herorganiseer die leër en bevorder die aanlê van spoorweë en die oprigting van besighede. Gedurende die Frans-Duitse Oorlog van 1870/71 ontstaan 'n anti-Duitse gesindheid in sy land, waardeur sy bewind byna omver gewerp word, hoewel hyself ook aftrede oorweeg het.
Aromatisiteit (chemie)
Heterosikliese aromatiese verbindinds
In heterosikliese aromatiese verbindings is een of meer atome in die aromatiese ring van 'n ander element as koolstof. Dit kan die aromatiteit van die ring verminder en sodoende die reaktiwiteit daarvan verhoog. Voorbeelde sluit in furaan, piridien, pirrool, imidasool, en tiofeen.
In hierdie voorbeelde is die aantal π-elektrone 6 as gevolg van die π-elektrone van die dubbelbindings sowel as die twee elektrone van enige enkele paar in die p-orbitaal wat in die vlak van die aromatiese π stelsel is. Byvoorbeeld, in piridien het die vyf sp2-gehibridiseerde koolstowwe elk 'n p-baan wat loodreg op die vlak van die ring is, en elkeen van hierdie p-orbitale bevat een π-elektron. Daarbenewens is die stikstofatoom ook sp2-gehybridiseer en het dit een elektron in 'n p-orbitaal, wat in totaal 6 p-elektrone maak, wat piridien aromaties maak. Die alleenstaande stikstof is nie deel van die aromatiese π-stelsel nie.
Carol I van Roemenië
Aangesien hy kinderloos was, het Carol sy broer Leopold as troonopvolger aangewys. In Oktober 1880 staan Leopold sy reg op die troon aan sy seun Willem af. Willem, op sy beurt, gee die reg op troonopvolging agt jaar later aan sy jonger broer, Ferdinand. Ferdinand aanvaar die taak en word na Carol se dood op 10 Oktober 1914 koning.
Aromatisiteit (chemie)
Heterosikliese aromatiese verbindinds
Pirrol en imidasool is albei vyfledige aromatiese ringe wat heteroatome bevat. In pirrool dra elk van die vier sp2-gehibrideerde koolstowwe een π-elektron by, en die stikstofatoom word ook sp2-gehybridiseer en dra twee π-elektrone by uit sy enkele paar, wat 'n p-orbitaal inneem. In imidasool word albei stikstofe sp2-gehibrideer; die een in die dubbelbinding dra een elektron by en die een wat nie in die dubbelbinding is nie en in 'n alleenpaar is, dra twee elektrone by tot die π-stelsel.
Carol I van Roemenië
Carol is soos sy vrou in die katedraal van Curtea de Argeș begrawe. Die koning het in 1906 'n ridderorde, die Orde van Carol I, gestig wat die hoogste Roemeense onderskeiding in vredestyd was.
Aromatisiteit (chemie)
Gesmelte aromatiese en polisikliese stowwe
Polisikliese aromatiese koolwaterstowwe is molekules wat twee of meer eenvoudige aromatiese ringe bevat wat saamgesmelt word deur twee naburige koolstofatome te deel. Voorbeelde hiervan is naftaleen, antraseen en fenantreen. In versmelte aromatiese stowwe is nie alle koolstof-koolstofbindings noodwendig ekwivalent nie, aangesien die elektrone nie oor die hele molekule gedelokaliseer word nie. Die aromatiteit van hierdie molekules kan aan die hand van hul orbitale prentjie verklaar word. Soos benseen en ander monosikliese aromatiese molekules, het polisikliese 'n sikliese gekonjugeerde 'n pi-elektronstelsel met p-orbitale oorvleueling bo en onder die vlak van die ring.
Seeluiperd
’n Seeluiperd of luiperdrob (Hydrurga leptonyx) is 'n seesoogdier wat aan die familie van robbe behoort en in die Antarktiese see leef. Naas die noordelike olifantrobbe, is die seeluiperd die grootste robspesie.
Hierdie diere kom algemeen in die Suidelike Halfrond langs die kus van Antarktika en op die meeste sub-Antarktiese eilande voor. In Suider-Afrika word hulle gereeld by die Dyer- en Malgas-eiland naby Kaapstad gesien, waar hulle onder seevoëls jag. Hulle word egter soms so ver noord as Walvisbaai opgemerk.
Aromatisiteit (chemie)
Vervangde aromatiese verbindings
Baie chemiese verbindings is aromatiese ringe met ander funksionele groepe aangeheg. Voorbeelde sluit in trinitrotolueen (TNT), asetielsalisielsuur (aspirien), parasetamol en die nukleotiede van DNS.
Seeluiperd
Die seeluiperd se rug is donkergrys en die buik is 'n ligte grys. Die nek is witterig met swart kolle, wat baie soos 'n luiperd se kolle lyk (vandaar die naam).
Seeluiperde leef ongeveer ses-en-twintig jaar (dalk langer). Hulle enigste natuurlike vyande is moordvisse en groot haaie. Hulle vreet ander robbe, pikkewyne, vis, inkvis en verskeie ander seediere.
Babiana fimbriata
Babiana fimbriata is 'n meerjarige blomplant en geofiet wat tot die genus Babiana behoort. Die spesie is endemies aan die Noord-Kaap en die Wes-Kaap.
Rod Mullinar
Rod Mullinar (gebore 1943) is 'n Australiese akteur. Hy is bekend vir sy rolle in die rolprente Breaker Morant (1980) en Dead Calm (1989), en in die televisiereekse Ryan (1973) en Five Mile Creek (1983).
Anne Helm
Anne Helm (gebore 12 September 1938) is 'n Amerikaanse aktrise. Sy is bekend vir haar rolle in die rolprent Follow That Dream (1962) en in die televisiereekse Alfred Hitchcock Presents (1955), Shirley Temple's Storybook (1958), en My Sister Eileen (1960).
Eric Andre
Eric Andre (gebore 4 April 1983) is 'n Amerikaanse akteur, skrywer, en vervaardiger. Hy is bekend vir sy rolle in die rolprent The Lion King (2019) en in die televisiereekse The Eric Andre Show (2012), Man Seeking Woman (2015), en Disenchantment (2018).
Pajamas
Pajamas kan verwys na verskeie verwante kleretipes van oorsprong op die Indiese subkontinent. In die Westerse wêreld, is pajamas lospassende slaapklere deur beide geslagte gedra. Deesdae word mense ook in die dag in hul pajamas gesien, terwyl hulle in die huis ronddwaal.
Tradisionele tipes
Tradisionele pajamas bestaan uit 'n baadjie-en-broek kombinasie gemaak van sagte materiaal, soos katoen of liggewig katoen. Baie mense verkies om net in die pajamabroek te slaap of rond te lê, óf met 'n T-hemp. Om hierdie rede word pajamabroeke vir mans en seuns dikwels apart verkoop.
Konstruksie
Pajamas is gewoonlik lospassend en ontwerp vir gemak, gemaak van sagte materiale soos katoen, sy of satyn. Sintetiese materiale soos poliëster en Lycra is ook beskikbaar.
Pajamas bevat dikwels visuele effekte of slagspreuke wat 'n spesiale mening van die draer uitstraal. Beelde van sport, diere, ballonne, polka dots, blomme, strepe en ander motiewe kan almal gebruik word vir versiering.
Fay Helm
Fay Helm (9 April 1909 – 27 September 2003) was 'n Amerikaanse aktrise. Sy was bekend vir haar rolle in die rolprente Blondie Brings Up Baby (1939), The Wolf Man (1941), Night Monster (1942), en Phantom Lady (1944).
Siriyakorn Pukkavesh
Siriyakorn Pukkavesh (gebore 13 Junie 1974) is 'n Thaise aktrise. Sy is bekend vir haar rolle in die rolprente Transistor Love Story (2001), One Night Husband (2003), en Sunny et l'éléphant (2008).
Babiana engysiphon
Babiana engysiphon is 'n meerjarige blomplant en geofiet wat tot die genus Babiana behoort en is deel van die fynbos. Die spesie is endemies aan die Noord-Kaap. Dit kom op die suidelike Bokkeveldberge-eskarp tussen Botterkloof en Gifberg voor.
Balaklawa
'n Balaklawa, ook bekend as 'n balaklawahelm of skimasker, is 'n vorm van hoofbedekking wat ontwerp is om die grootse deel van die gesig en kop te bedek. Afhangende van die styl en hoe dit gedra word, kan net die oë, mond en neus, of net die voorkant van die gesig onbeskermd wees. Weergawes met 'n volle opening kan in 'n hoed opgerol word om die kroon van die kop te bedek, of platgeslaan word vir 'n kraag om die nek. Die naam kom van hul gebruik tydens die Slag van Balaclava gedurende die Krimoorlog, met verwysing na die dorp naby Sewastopol in die Krim,  toe die Britse troepe daar gebreide hoofbedekkings gedra het om warm te bly.
Warmte
Moderne balaklawas word in wintersport soos ski, sneeuplankry, en sneeuwskoeters gebruik om die gesig te beskerm teen die wind en warmte te verskaf. Hulle is ook baie gewild onder motorfietsryers en fietsryers. Dit is veral nuttig vir balaclavas om te kan "asemhaal" wanneer dit gebruik word vir buitelugsport om te verhoed dat brille opwasem.
Veiligheid
Brandweermanne dra 'n vuurvaste weergawe gemaak van Nomex met 'n gesigsopening wat bedek word deur hul selfversorgde asemhalingsapparaat.
Elektriese werkers dra dikwels 'n boogflits-gegradeerde weergawe saam met 'n gesigmasker en ander persoonlike beskermende toerusting (PPE), terwyl hulle aan hoëspanningstoerusting werk.